Bygningen som huser restauranten ble i 1951 reist for å være forsamlingshus. Det ble tegnet av arkitekt Jacob Hanssen som, sammen med arkitekt Gerhard Iversen, tegnet Colosseum kino i Oslo. På grunn av klasseskillet i Longyearbyen måtte forsamlingshuset ligge på såkalt nøytral grunn. Derfor ligger restauranten ensom utenfor bykjernen. Gjennom tidene har det også vært posthus, sykehus, skole, kino og konsertsal i huset.